Ջանմարկո Ֆեռարի

Ջանմարկո Ֆեռարի (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Սասուոլոյի և Իտալիայի ազգային հավաքականի կազմում։ Խաղում է կենտրոնական պաշտպանի դիրքում։

Ակումբային կարիերա

Վաղ կարիերա 
Ֆեռարին Պարմայի ակադեմիայի սան է։ 2009-ից 2013 թվականներին նա վարձավճարով հանդես է եկել տարբեր թիմերի կազմում։ 2013 թվականի հուլիսի 3-ին Ֆեռարին  300․000 եվրոյի դիմաց համատեղ սեփականության գործարքով միացավ Գուբիոյին։ Իր դեբյուտը Սերիա C-ում նշեց սեպտեմբերի 8-ին՝ Պերուջայի դեմ խաղում։ Իր առաջին գոլը խփեց հոկտեմբերի 20-ին՝ Լեչեի դեմ խաղում։ Գուբիոյի կազմում իտալացին անցկացրեց 30 հանդիպում՝ դառնալով 2 գոլի հեղինակ։ 2014 թվականի հունիսին Պարման 200․000 եվրոյի դիմաց հետ գնեց Ֆեռարիի տրանսֆերը։

Կրոտոնե 
2014 թվականի հուլիսի 3-ին Ֆեռարին վարձավճարով միացավ Կրոտոնեին։ Իր դեբյուտը ակումբի կազմում նշեց օգոստոսի 17-ին՝ Իտալիայի գավաթի Կազերտանայի դեմ խաղում։ Առաջին հանդիպումը Սերիա B-ում անցկացրեց սեպտեմբերի 6-ին՝ փոխարինման մտնելով Լատինայի դեմ խաղում։ 2015 թվականի հունիսին Ֆեռարին լրիվ տրանսֆերով տեղափոխվեց Կրոտոնե։ Իր առաջին գոլը խփեց 2016 թվականի մարտի 20-ին՝ Պեսկարայի դեմ խաղում։ 2015-16 մրցաշրջանում Ֆեռարին անցկացրեց 44 հանդիպում՝ դառնալով 1 գոլի և 2 գոլային փոխանցման հեղինակ։

Սասուոլո 
2016 թվականի օգոստոսի 31-ին Ֆեռարին 5 միլիոն եվրոյի դիմաց տեղափոխվեց Սասուոլո, ինչից հետո վարձավճարով վերադարձավ Կրոտոնե։ Դեկտեմբերի 10-ին նա գոլի հեղինակ դարձավ Պեսկարայի դեմ խաղում՝ 2-1 հաշվով հաղթանակ պարգևելով իր թիմին։ 2017 թվականի հունվարի 22-ին իտալացին գոլ խփեց Ջենոայի դեմ խաղում, իսկ հանդիպումն ավարտվեց 2-2 հաշվով։ 2016-17 մրցաշրջանում Ֆեռարին Կրոտոնեի կազմում անցկացրեց 37 հանդիպում՝ դառնալով 3 գոլի և 1 գոլային փոխանցման հեղինակ։

2017 թվականի օգոստոսի 4-ին Ֆեռարին 1 տարվա վարձավճարով միացավ Սամպդորիային։ Իր դեբյուտը նշեց օգոստոսի 12-ին՝ փոխարինման մտնելով Իտալիայի գավաթի Ֆոջայի դեմ խաղում։ Առաջին հանդիպումը Սամպդորիայի մեկնարկային կազմում անցկացրեց սեպտեմբերի 24-ին՝ Միլանի դեմ խաղում։ Իր առաջին գոլը խփեց հոկտեմբերի 21-ին՝ Կրոտոնեի դեմ խաղում։ Նոյեմբերի 19-ին իտալացին գոլ խփեց Յուվենտուսի դեմ խաղում՝ օգնելով իր թիմին հաղթել 3-2 հաշվով։ Սամպդորիայի կազմում Ֆեռարին անցկացրեց 31 հանդիպում՝ դառնալով 2 գոլի հեղինակ։

2018-19 մրցաշրջանում Ֆեռարին վերադարձավ Սասուոլո, թեև նրանով հետաքրքրված էին Վեստ Հեմ Յունայթեդը, Էվերտոնը, Նյուքասլ Յունայթեդը, Ֆուլհեմը, Սևիլյան, Ռեալ Բետիսը, Պորտուն, Սամպդորիան, Տորինոն, Մոնակոն և Օլիմպիկ Մարսելը։ Իր դեբյուտը ակումբի կազմում նշեց 2018 թվականի օգոստոսի 12-ին՝ Իտալիայի գավաթի Տերնանայի դեմ խաղում։ Իր առաջին գոլը խփեց սեպտեմբերի 2-ին՝ Ջենոայի դեմ խաղում։

Միջազգային կարիերա 
Իտալիայի ազգային հավաքական Ֆեռարին առաջին անգամ հրավիրվեց 2018 թվականի մարտին՝ Արգենտինայի և Անգլիայի դեմ խաղերի համար, սակայն այս խաղերում խաղադաշտ դուրս չեկավ։

Կարիերայի վիճակագրություն

Ակումբային վիճակագրություն 
2018 թվականի սեպտեմբերի 12-ի դրությամբ

Ծանոթագրություններ

Արտաքին հղումներ 

 Ֆեռարիի պաշտոնական Ինստագրամի էջը
 Ֆեռարին transfermarkt-ում
 Ֆեռարին soccerbase.com-ում
 Ֆեռարին WhoScored.com կայքում
 Ֆեռարին Սասուոլոյի պաշտոնական կայքում
 Ֆեռարին Սերիա A-ի պաշտոնական կայքում

Ֆուտբոլի պաշտպաններ
Իտալացի ֆուտբոլիստներ
Իտալիայի հավաքականի ֆուտբոլիստներ
Պարմայի ֆուտբոլիստներ
Գուբիոյի ֆուտբոլիստներ
Կրոտոնեի ֆուտբոլիստներ
Սասուոլոյի ֆուտբոլիստներ
Սամպդորիայի ֆուտբոլիստներ